open-index/open-wikipedia-markdown huggingface dataset:
ხალა

**ხალა** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში. თემის ცენტრი (სოფლები: ხალა, გორგაძეები, ჩაქვისთავი). მდებარეობს მდინარე ჩაქვისწყალზე, ზღვის დონიდან 160 მ., ქობულეთიდან 20 კმ, ჩაქვის რკინიგზის სადგურიდან 7 კმ. სოფელში გამოვლენილია სულფატურ-ჰიდროკარბონატული და ნატრიუმიან-კალციუმიანი მინერალური წყალი, დებეტი 2100 ლ/დ. 2014 წლის აღწერის მონაცემებით სოფელში ცხოვრობს 1503 კაცი.

## ისტორია
ადამიანს აქ ჯერ კიდევ ახალი ქვის ხანაში უცხოვრია. საბჭოთა პერიოდში ხალის სასოფლო საბჭოში შედიოდა აგრეთვე სოფელი ჩაისუბანი. განვითარებული იყო მეჩაიეობა და მეციტრუსეობა. მოქმედებდა ციტრუსების შემფუთავი ქარხანა და გაბრო-დიორიტის კარიერი.

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
კვარიათი

**კვარიათი** — დასახლება ქალაქ ბათუმში, გონიო-კვარიათის უბანში. მდებარეობს მდინარე კვარიათის ნაპირებზე, კახაბრის ვაკეზე, ზღვის დონიდან 10 მ. 

## ისტორია
კვარიათი იყო სოფელი, შედიოდა ხელვაჩაურის მუნიციპალიტეტში, გონიოს თემში. საბჭოთა დროს განვითარებული იყო მეციტრუსეობა და მეჩაიეობა. 2002 წლის მონაცემებით სოფელში ცხოვრობდა 98 ადამიანი. 2011 წელს შეუერთდა ბათუმს. 

## ტურიზმი
კვარიათი ერთ-ერთი პოპულარული შავიზღვისპირა კურორტია საქართველოში. პლაჟი 1 კმ სიგრძისაა. მისი ჩრდილოეთ ნაწილი უერთდება გონიოს პლაჟს, სამხრეთით კი სარფის პლაჟისგან ყოფს კლდე. კვარიათის პოპულარობას ხელს უწყობს მდიდარი წყალქვეშა სამყარო, აქ ფუნქციონირებს დაივინგ-ცენტრი. სასტუმროების უმეტესობა პლაჟიდან 100 მ-ში მდებარეობს, ნაწილი განლაგებულია მთის ფერდობზე.

## ლიტერატურა
## სქოლიო 
კატეგორია:ბათუმის უბნები
კატეგორია:აჭარის ავტონომიური რესპუბლიკის კურორტები
კატეგორია:შავიზღვისპირა კურორტები
კატეგორია:ბათუმის მუნიციპალიტეტის ისტორიული სოფლები
ბურგოსის საკათედრო ტაძარი

**ბურგოსის კათედრალი** () - ღვთისმშობლის სახელობის ეკლესია ესპანეთის ქალაქ ბურგოსში. საძირკველი ჩაეყარა 1221 წელს, როგორც კასტილიის საკათედრო ტაძარს. მშენებლობა დასრულდა XV-XVI სს. ტაძარი წარმოადგენს ესპანური გოთიკის ყველაზე უფრო ბრწყინვალე ძეგლს. მისი გიგანტური თაღედი გახდა ძირითადი ატრიბუტი ესპანურენოვანი მსოფლიოს მონასტრებისთვის (განსაკუთრებით სამხრეთ ამერიკაში).

ტაძრის მშენებლობა დაიწყო 1221 წლის 20 ივლისს, ყოფილი რომაული ტაძრის ადგილზე  კასტილიის მეფის ფერდინანდ III-ის ბრძანებით.

1919 წელს ეკლესიაში დაასაფლავეს ესპანეთის ეროვნული გმირი, კასტილიელი რაინდი სიდ კამპეადორი და მისი მეუღლე დონია ხიმენა.

1984 წელს შეიტანეს იუნესკოს კულტურული მემკვიდრეობის ძეგლების სიაში (კრიტერიუმი:II, IV, VI).

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* იუნესკო:კათედრალური ეკლესია ბურგოსში 
* კათედრალის ოფიციალური საიტი

კატეგორია:ესპანეთის ეკლესიები
კატეგორია:მსოფლიო მემკვიდრეობის ძეგლები ესპანეთში
დავით უსუფაშვილი

**დავით უსუფაშვილი** (დ. 5 მარტი, 1968, მაღარო, სიღნაღის რაიონი) — ქართველი იურისტი, საჯარო პოლიტიკის მაგისტრი, საქართველოს რესპუბლიკური პარტიის თავმჯდომარე 2005-2013 წლებში. პოლიტიკური გაერთიანება ლელოს პოლიტსაბჭოს თავმჯდომარე 2019 წლიდან. მერვე მოწვევის პარლამენტის თავმჯდომარე (2012-2016).

## ბიოგრაფია 
1992 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. სტუდენობისას, 1990-1992 წლებში მუშაობდა ცენტრალური საარჩევნო კომისიის იურიდიულ განყოფილებაში. 1992-1994 წლებში იყო სახელმწიფო საბჭოს იურიდიული განყოფილების მრჩეველი. 1993-1995  წლებში მონაწილეობდა საქართველოს კონსტიტუციის შემუშავებაში, იყო შესაბამისი სახელმწიფო საკონსტიტუციო კომისიის წევრი. 1994 წელს იყო საიას ერთ-ერთი დაფუძნებელი და მისი პირველი თავმჯდომარე 1997 წლამდე. 1999 წელს დაასრულა დიუკის უნივერსიტეტის საჯარო პოლიტიკის ინსტიტუტი. 1999-2000 წლებში იყო AMEX International-ის საქართველოს ფილიალის დირექტორი, 2001-2005 წლებში უძღვებოდა USAID-ის მიერ დაფინანსებულ პროექტებს იურიდიული რეფორმების სფეროში. 2005 წელს აირჩიეს საქართველოს რესპუბლიკური პარტიის თავმჯდომარედ. 2011 წელს პარტიის ეროვნულმა კომიტეტმა უსუფაშვილი კვლავ აირჩია პარტიის თავმჯდომარედ.

2012-2016 წლებში იყო  საქართველოს მე-8 მოწვევის პარლამენტის წევრი (თბილისის საბურთალოს მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“. არჩევნებში მან 66,09%-ით გაიმარჯვა. 21 ოქტომბერს ახლად შეკრებილმა მე-8 მოწვევის პარლამენტმა დავით უსუფაშვილი საქართველოს პარლამენტის თავმჯდომარედ  აირჩია. 2016 წლის საპარლამენტო არჩევნებზე უსუფაშვილი თბილისის #6 მაჟორიტარულ ოლქში კენჭს რესპუბლიკური პარტიის სახელით იყრიდა და ხმათა 11,7% მიიღო. 

2016 წლის 29 ოქტომბერს უსუფაშვილმა რესპუბლიკური პარტია დატოვა. 

2017 წლის 16 ივნისს დავით უსუფაშვილმა პოლიტიკური პარტია შენების მოძრაობა დააფუძნა. იგი მონაწილეობდა 2018 წლის საპრეზიდენტო არჩევნებში, სადაც ამომრჩეველთა ხმების 2,26% (36 037 ხმა) მიიღო.

2019 წელს ის შეურთდა „ლელოს“, როდესაც ლელო, შენების მოძრაობა და ახალი მემარჯვენეები გაერთიანდა და დაფუძნდა პოლიტიკურია პარტია ლელო საქართველოსთვის. დავით უსუფაშილი ამ პარტიის პოლიტსაბჭოს თავმჯდომარეა.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ლელო საქართველოსთვის“.

## რესურსები ინტერნეტში 
## სქოლიო 
კატეგორია:დაბადებული 5 მარტი
კატეგორია:დაბადებული 1968
კატეგორია:საქართველოს VIII მოწვევის პარლამენტის წევრები
კატეგორია:საქართველოს პარლამენტის თავმჯდომარეები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს ახალგაზრდა იურისტთა ასოციაციის წევრები
კატეგორია:სიღნაღის მუნიციპალიტეტში დაბადებულები 
დავით
კატეგორია:საქართველოს X მოწვევის პარლამენტის წევრები
კატეგორია:ცოცხალი ადამიანები
დონიანას ეროვნული პარკი

thumb|250px|დონიანას დაჭაობებული მიწები

**დონიანას ეროვნული პარკი** ()  — ეროვნული პარკი ანდალუსიაში, ესპანეთში. დაარსდა 1963 წელს. ფართობი 75 800 ჰა. პარკში დაცულია ფიჭვის ტყეები ოკეანის სანაპიროზე და მტკნარწყლიანი ჭაობები მდინარე გვადალკვივირის შესართავთან.

1994 წელს შეიტანეს იუნესკოს კულტურული მემკვიდრეობის ძეგლების სიაში (კრიტერიუმი:VII, IX, X).

## რესურსები ინტერნეტში 
* დონიანას ეროვნული პარკი იუნესკოს მსოფლიო მემკვიდრეობის საიტზე 
* დონიანა — თანამედროვე გეოგრაფიული სახელების ლექსიკონი

კატეგორია:ესპანეთის ეროვნული პარკები
კატეგორია:მსოფლიო მემკვიდრეობის ძეგლები ესპანეთში
კატეგორია:1963 წელს დაარსებული დაცული ტერიტორიები
კვირიკე (ქობულეთის მუნიციპალიტეტი)

**კვირიკე** — სოფელი დასავლეთ საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფლები: კვირიკე, ზედა კვირიკე, ქვედა კვირიკე). მდებარეობს მდინარე კინტრიშის ხეობაში, ზღვის დონიდან 90 მ სიმაღლეზე. ქალაქ ქობულეთიდან დაშორებულია 4 კილომეტრით. 2014 წლის აღწერის მონაცემებით სოფელში ცხოვრობს 1921 კაცი. სოფლის ცენტრში მდებარეობს XIX საუკუნეში აშენებული ხის მეჩეთი, რომელიც კვირიკეს ჯამეს სახელითაა ცნობილი. სოფელში ლანჩას აბანოზე გამოვლენილია გოგირდწყალბადიანი ქლორიდულ-ჰიდროკარბონატული და ნატრიუმიანი მინერალური წყალი, დებეტი 6000 ლ/დ.

## დემოგრაფია
1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 170 ადამიანს.

## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
ალჰამბრა

thumb|300px|ალჰამბრა**ალჰამბრა** (, ) — მავრიტანული პერიოდის არქიტექტურული ანსამბლი სამხრეთ ესპანეთში, ქალაქ გრანადის აღმოსავლეთ ნაწილში, გორაკიან ტერასაზე. შედგება მეჩეთის, სასახლისა და ციხესიმაგრისაგან. აშენდა XIV საუკუნეში, როგორც მავრი მმართველების რეზიდენცია და წარმოადგენს ისლამური არქიტექტურის მუზეუმს. შეტანილია იუნესკოს კულტურული მემკვიდრეობის ძეგლების სიაში (კრიტერიუმი: I, III, IV)

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* ალჰამბრა
* ალჰამბრა
* ალჰამბრის ისტორია და არქიტექტურა
* ალჰამბრისა და ხენერალიფეს ისტორია და ფოტოალბომი

[thumb|მარცხნივ|700px|ალჰამბრას პანორამა [სიერა-ნევადა (ესპანეთი)|სიერა-ნევადას მთის ფონზე]]

კატეგორია:მსოფლიო მემკვიდრეობის ძეგლები ესპანეთში
კატეგორია:ციხესიმაგრეები ანბანის მიხედვით
Backstreet's Back

'''''Backstreet's Back''''' — ამერიკული ბოიბენდ Backstreet Boys-ის მეორე სტუდიური ალბომი, რომელიც გამოვიდა 1997 წელს. ალბომმა გაზარდა ჯგუფის პოპულარობა მსოფლიოში, უმეტესწილად, ცნობილი ჰიტ-სინგლებით Everybody (Backstreet's Back), As Long as You Love Me და All I Have to Give.

## სიმღერების სია
## ჩარტები
### წლის საბოლოო ჩარტები
## სერტიფიცირებები
|-
!scope="row"|ჰონგ-კონგი (IFPI)
|Platinum
|20,000x
|-

## რესურსები ინტერნეტში
* ინფორმაცია საიტზე Discogs

## სქოლიო 
კატეგორია:Backstreet Boys-ის ალბომები
კატეგორია:1997 წლის ალბომები
კატეგორია:Jive Records-ის ალბომები
კატეგორია:Polar Studios-ში ჩაწერილი ალბომები
ზედა კვირიკე

**ზედა კვირიკე** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, კვირიკეს ადმინისტრაციულ ერთეულში. 

მდებარეობს მესხეთის ქედის დასავლეთ მთისწინეთში, მდინარე კინკიშის (კინტრიშის მარცხენა შენაკადი) ხეობაში, ზღვის დონიდან 260 მ სიმაღლეზე. ქალაქ ქობულეთიდან დაშორებულია 6 კილომეტრით. 2014 წლის აღწერის მონაცემებით სოფელში ცხოვრობს 490 კაცი. 

1880-იან წლებში სოფელში გაჩნდა ოსმალეთიდან გადმოსახლებული პონტოელი ბერძნების თემი. მათ მიერაა აგებული (დაახლ. 1892 წ.) დღეს მოქმედი წმ. კონსტანტინესა და ელენეს სახელობის გუმბათიანი ეკლესია. საბჭოთა პერიოდში განვითარებული იყო მეჩაიეობა და მეციტრუსეობა. 

## დემოგრაფია
## იხილეთ აგრეთვე
* ქვედა კვირიკე

## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
აჭყვისთავი

**აჭყვისთავი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფელი აჭყვისთავი). მდებარეობს მესხეთის ქედის დასავლეთ მთისწინეთში, მდინარე აჭყვის სათავეებთან, ზღვის დონიდან 240 მ, ქობულეთიდან 18 კმ. 2014 წლის აღწერის მონაცემებით სოფელში ცხოვრობს 1057 კაცი. XVII საუკუნის შუიდან XVIII საუკუნის 70-იან წლებამდე წარმოადგენდა თავდგირიძეების საკუთრებას.

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
მოსტოლესი

**მოსტოლესი** () — ქალაქი და მუნიციპალიტეტი ესპანეთში, შედის მადრიდის ავტონომიური რეგიონის შემადგენლობაში. მუნიციპალიტეტი მდებარეობს არეა-მეტროპოლიტანას რაიონის (კომარკის) საზღვრებში. ადმინისტრაციული ცენტრიდან დაშორებულია 18 კილომეტრით. 

## რესურსები ინტერნეტში
*Ayuntamiento de Móstoles

კატეგორია:ესპანეთის ქალაქები
კატეგორია:მადრიდის მუნიციპალიტეტები
ბესოსი

**ბესოსი**  () — მდინარე კატალონიაში, ესპანეთში. სათავე აქვს პირენეის მთებში. სიგრძე 17,7 კმ, აუზის ფართობი 1038 კმ². ერთვის ხმელთაშუა ზღვას ბარსელონასთან ახლოს. 1970-1980-იან წლებში იგი ევროპის მასშტაბით ყველაზე დაბინძურებული მდინარე იყო, მაგრამ ამჟამად მიმდინარეობს მისი რეაბილიტაცია.

## რესურსები ინტერნეტში
* მდინარე ბესოსი - ბრიტანიკა

კატეგორია:ესპანეთის მდინარეები
სანლუკარ-დე-ბარამედა

**სანლუკარ-დე-ბარამედა** (ესპ. Sanlúcar de Barrameda) — ქალაქი და მუნიციპალიტეტი ესპანეთში, კადისის პროვინციის შემადგენლობაში, ანდალუსიის ავტონომიური რეგიონი. მუნიციპალიტეტი ადმინისტრაციულად კოსტა-ნოროესტე-დე-კადისს ეკუთვნის. მისი ფართობია 174 კმ². მოსახლეობა 63 968 ადამიანს შეადგენს (2007). პროვინციის ცენტრიდან დაშორებულია 44 კილომეტრით.

## რესურსები ინტერნეტში
* City's official home page
* Curiosities and anecdotes  
* Sanlucar de Barrameda information and forum  in English.
* Central Bureau for Tourism Sanlúcar  

კატეგორია:კადისის ქალაქები
კატეგორია:კადისის მუნიციპალიტეტები
ვიქტორია (ხომალდი)

thumb|300px|მაგელანის ხომალდის თანამედროვე ასლი
**ვიქტორია** (ესპ. Victoria) — პირველი ხომალდი-კარაკა ისტორიაში, რომელმაც დედამიწას შემოუარა. სახელი დაერქვა იმ ეკლესიის პატივსაცემად, სადაც პორტუგალიელმა ზღვაოსანმა ფერნანდო მაგელანმა ფიცი დადო ესპანეთის მეფე კარლოს I-ის ერთგულებაზე. მოგზაურობა დედამიწის გარშემო დაიწყო 1519 წელს მაგელანის ხელმძღვანელობით. მისი დაღუპვის შემდეგ ექსპედიციას ხუან სებასტიან ელკანო მეთაურობდა. ესპანეთიდან გასული ხუთი ხომალდიდან, მხოლოდ „ვიქტორია“ დაბრუნდა უკან სანლუკარში კადისთან (1522 წლის 6 სექტემბერი). ბორტზე მხოლოდ 18 მეზღვაური იყო 256-დან. გადარჩენილთა შორის იყო ანტონიო პიგაფეტი, რომელმაც ეს ისტორიული მოგზაურობა დეტალურად აღწერა.

## რესურსები ინტერნეტში
* 
* 
* http://www.worldhistory.abc-clio.com/library/searches/searchdisplay.aspx?entryid=304851&fulltext=Magellan+victoria&nav=non&specialtopicid=-1
* http://www.worldbookonline.com/wb/Article?id=ar337920&st=victoria+magellan 
* http://web.ebscohost.com/src/detail?vid=4&hid=17&sid=46fa51de-a37b-4852-b6b9-4dd6095f1f83%40sessionmgr9

კატეგორია:მაგელანის მოგზაურობა
კატეგორია:გემები
მწვანე კონცხი (ბათუმი)

**მწვანე კონცხი** — დასახლება ქალაქ ბათუმში (მწვანე კონცხის უბანი). ბათუმთან შეერთებამდე მწვანე კონცხი წარმოადგენდა სოფელს ხელვაჩაურის მუნიციპალიტეტის ტერიტორიაზე. მწვანე კონცხი ბათუმის ერთ-ერთი გამორჩეული ტურისტული ობიექტია, რადგან მწვანე კონცხზე გაშენებულია ბათუმის ბოტანიკური ბაღი.

## რესურსები ინტერნეტში
*აჭარის ავტონომიური რესპუბლიკის ტურიზმისა და კურორტების დეპარტამენტი

კატეგორია:საქართველოს კონცხები
კატეგორია:ბათუმის მუნიციპალიტეტის ისტორიული სოფლები
Two of Us (The Beatles-ის სიმღერა)

**Two of Us** — ინგლისური როკ-ჯგუფ The Beatles-ის 1970 წლის სიმღერა, შეტანილი ალბომში Let It Be. სიმღერის ავტორია პოლ მაკ-კარტნი, თუმცა ჯონ ლენონი თავის ერთ-ერთ ინტერვიუში ამტკიცებდა, რომ ის მას ეკუთვნის. ლენონის ვერსიის სასარგებლოდ მეტყველებს მხოლოდ ის ფაქტი, რომ Two of Us, ისევე როგორც The Beatles-ის ბევრი სხვა სიმღერა, მისი და პოლის შემოქმედებითი დუეტის მიერ იქნა დაწერილი.

თემატურად კომპოზიცია ეხება პოლის იმ დროისათვის ჯერ კიდევ მომავალ მეუღლეს, ლინდა ისტმენს, მაგრამ ტექსტი აჩენს ასოციაციებს ლენონთან ურთიერთობასთან.

### კომპოზიცია 
თავდაპირველად ეს იყო საკმაოდ მძიმე სტილის სიმღერა. ფილმში დაე ასე იყოს ეს კარგად ჩანს. ჯგუფმა რამდენჯერმა შეცვალა შესრულების სტილი და საბოლოოდ უარი თქვა ელექტროგიტარაზე, დატოვა რა აკუსტიკური გიტარის სოლოები. სიმღერა ასევე შესრულდა კომპანიის Apple Corps სახურავზე, 1969 წლის 31 იანვარს.

### შესავალი 
სიმღერის დასაწყისში გაისმის ლენონის ყვირილი "'I Dig a Pygmy, by Charles Hawtrey and the Deaf Aids... Phase One, in which Doris gets her oats!". ეს ყვირილი გამოყენებული იქნა, როდესაც ალბომს ფილ სპექტორი ამონტაჟებდა. ფრაზა ასევე ჟღერს ფილმშიც. "The deaf aids" ეწოდებოდა The Beatles-ის სტუდიურ გამაძლიერებლებს.

## სქოლიო 
კატეგორია:The Beatles-ის სიმღერები
კატეგორია:1969 წლის სიმღერები
ბობოყვათი

**ბობოყვათი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში. თემის ცენტრი (სოფლები: ბობოყვათი, ქვედა დაგვა). მდებარეობს მდინარე დეხვის ნაპირებზე, შავი ზღვის პირას, ზღვის დონიდან 60 მ. სოფელში არის რკინიგზის ბაქანი სამტრედია-ბათუმის ხაზზე.. ბობოყვათი ადგილობრივი მნიშვნელობის კურორტია. სოფელში აღმოჩემილია ძვ. წ. XII-XI საუკუნეების კოლხური კულტურის დამახასიათებელი ძეგლი. ბობოყვათის განძი, რომელიც  დაცულია ქუთაისის ისტორიულ-ეთნოგრაფიულ მუზეუმში. სოფელში მდებარეობს საქართველოს პრეზიდენტის ყოფილი რეზიდენცია, რომელიც ამჟამად საქართველოს საპატრიარქოს კუთვნილებაა.

## დემოგრაფია
1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 60 ადამიანს. 2014 წლის აღწერის მონაცემებით სოფელში ცხოვრობს 2282 კაცი

## ცნობილი ადამიანები
ბობოყვათში დაიბადა ქართველი ჯაზ-მომღერალი ნინო ქათამაძე.

## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
კატეგორია:ქობულეთის მუნიციპალიტეტის კურორტები
კატეგორია:შავიზღვისპირა კურორტები
Suits (ალბომი)

***Suits*** — მუსიკოს და ვოკალისტ  ფიშის მეოთხე სოლო-ალბომი. გამოვიდა 1994 წელს. ეს დისკი იყო რიგით პირველი, რომელიც გამოიცა ფიშის საკუთარ ლეიბლზე Dick Bros Record Company (მოგვიანებით ის Polydor-ს შეუერთდა).

მიუხედავად იმისა, რომ დისკს განსაკუთრებული სარეკლამო კამპანია თან არ ახლდა, ბრიტანულ ჩარტში მან #18 ადგილს მიაღწია. ალბომიდან გამოცემულმა ორმა სინგლმა „Lady Let It Lie“ და „Fortunes of War“ დისკის წარმატებაში დიდი როლი ითამაშეს. საგულისხმოა რომ აქედან პირველი გამოიცა ოთხი სხვადასხვა სახით, ოთხი კვირის მანძილზე. ყოველ ვერსიაში სასათაურო კომპოზიცია განსხვავებულად სრულდებოდა როგორც ჩვეულებრივი, ასევე აკუსტიკური სახით. მიუხედავად ამისა, მაღაზიებში არ ესმოდათ ფიშის მიდგომის და ერთად ყიდდნენ სინგლის ოთხივე ვერსიას.

## სიმღერების სია
# Mr 1470 – 06:04
# Lady Let It Lie – 06:53
# Emperor's Song – 06:18
# Fortunes Of War – 07:50
# Somebody Special – 05:22
# No Dummy – 06:16
# Pipeline – 06:43
# Jumpsuit City – 06:49
# Bandwagon – 05:07
# Raw Meat – 07:17

### 1998 წლის გამოცემა 
ამ გამოცემას ასევე თან ახლავს:

Black Canal – 08:26
Out Of My Life – 03:45

## სქოლიო 
კატეგორია:ფიშის ალბომები
კატეგორია:1994 წლის ალბომები
კობალაური

**კობალაური** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ჭახათის თემში. მდებარეობს მდინარე კინტრიშის ხეობაში, ზღვის დონიდან 500 მ., ქობულეთიდან 22 კმ., ჭახათიდან 6 კმ. სოფლის ნაწილი მიეკუთვნება კინტრიშის სახელმწიფო ნაკრძალის ტერიტორიას.

## ისტორია
1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 48 ადამიანს.

საბჭოთა პერიოდში განვითარებული იყო მეხილეობა და მეფუტკრეობა.

## დემოგრაფია
2014 წლის აღწერის მონაცემებით სოფელში ცხოვრობს 7 კაცი. 

## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
ტყემაკარავი

**ტყემაკარავი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ჭახათის თემში. მდებარეობს მესხეთის ქედის დასავლეთ მთისწინეთში, მდინარე კინტრიშის მარჯვნივ, ზღვის დონიდან 480 მ. ჭახათიდან 5 კმ. სოფელში ფიქსირდება ტოპონიმი მჟავანაძეების სამლოცველო. სავარაუდოდ ეს გვარი გავრცელებული იყო 

## დემოგრაფია
1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 211 ადამიანს.
2014 წლის აღწერის მონაცემებით სოფელში ცხოვრობს 2 კაცი.

## სქოლიო
კატეგორია:ქობულეთის მუნიციპალიტეტის სოფლები
ხინოწმინდა (ქობულეთის მუნიციპალიტეტი)

**ხინოწმინდა** (2018 წლის 2 თებერვლამდე — *„ხინო“*) — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ჭახათის თემში (სოფლები: დიდვაკე, ვარჯანაული, კეჭიეთი, კობალაური, ოხტომი, ტყემაკარავი, ჭახათი, ხინოწმინდა). მდებარეობს მდინარე კინტრიშის ხეობაში, ზღვის დონიდან 1040 მ. ჭახათიდან 26 კმ., ქობულეთიდან 44 კმ. საბჭოთა პერიოდში განვითარებული იყო მესაქონლეობა, მეფუტკრეობა. 2014 წლის აღწერის მონაცემებით სოფელში ცხოვრობს 1 კაცი. სოფლის ტერიტორიაზე არის 7 მეტრი სიღრმის შავი ტბა.

## დემოგრაფია
## ისტორია
სოფელში შემორჩენილია იოანე ნათლისმცემლის სახელობის ეკლესია, რომელიც ხინოს საეპისკოპოსოს ცენტრს წარმოადგენდა. ხინოს საეპისკოპოსო ცენტრი XVI საუკუნიდან XVIII საუკუნის 70-იან წლებამდე იყო. XIX საუკუნის 70-იან წლებში ხინოს მოსახლეობა დაახლოებით 300 კომლს შეადგენდა.

## ხინოწმინდის ეკლესია
ხინოწმინდის იოანე ნათლისმცემლის სახელობის ეკლესია იდგა სოფლის თავში, მდინარე კინტრიშის მარჯვენა ნაპირზე, ოთხკუთხა ქვის გალავნის შიგნით. ვახუშტი ბატონიშვილის ცნობით ის გუმბათიანი უნდა ყოფილიყო. დიმიტრი ბაქრაძის ცნობით ის აჭის ეკლესიის მსგავსი იყო, უგუმბათო და 1860-იანი წლების შუაში დაანგრიეს. გადარჩა მხოლოდ საკურთხევლის ნაწილი სალაროთი და ეგვტერით. ტაძარი საბოლოოდ 1919 წელს დაანგრიეს.

## ფოტოგალერეა

ფაილი:Khino1.jpg|
ფაილი:khino2.jpg|
ფაილი:khino4.jpg|

## ლიტერატურა
*

## სქოლიო
კატეგორია:ქობულეთის მუნიციპალიტეტის სოფლები
ნადარბაზევის დედაღვთისა

**ნადარბაზევის დედაღვთისა** - არქიტექტურული ძეგლი ხაშურის მუნიციპალიტეტის სოფელ ნადარბაზევის სამხრეთ-დასავლეთით 1 კილომეტრზე, მთის კალთაზე, სასაფლაოზე. სტილისტური ნიშნებით თარიღდება IX-X საუკუნეებით.

ეკლესია დარბაზულია (8 X5 მ), ნაგებია ქვიშაქვით. ეკლესიას ერთი შესასვლელი დასავლეთით აქვს, მეორე საკურთხევლის კუთხესთან ახლოს გაჭრილი შიგნიდან თაღოვანი, გარედან არქიტრავული ჩრდილოეთის შესასვლელი ამოქოლილია. ნახევარწრიული აფსიდის ღერძზე სარკმლის წირთხლების ფრაგმენტებია, რომლის გვერდებზე სწორკუთხა ნიშია. მათ ქვეშ კედელში დატანებულ სამალავებში შესასვლელი პატარა სწორკუთხა კარია გაჭრილი.

## ლიტერატურა
## რესურსები ინტერნეტში
კატეგორია:ხაშურის მუნიციპალიტეტის ტაძრები
კატეგორია:IX საუკუნის ეკლესიები
კვერცხობის ეკლესია

thumb|250px|კვერცხობის ეკლესიაჯაბა ლაბაძის ფოტო
**კვერცხობის ეკლესია** — ეკლესია ხაშურის მუნიციპალიტეტის სოფელ ნაბახტევში. გორაკზე, მდინარე ჭერათხევის მარცხენა მხარეს. თარიღდება განვითარებული ფეოდალური ხანით.

ეკლესია დარბაზულია (10,35X5,56 მ), ნაგებია ქვიშაქვის მოყვითალო კვადრებით. შესასვლელი სამხრეთიდან აქვს. ნახევარწრიულ აფსიდში ერთი სარკმელი და ორი მაღალი თაღოვანი ნიშია, მეორე სარკმელი სამხრეთი კედლის ზედა ნაწილშია. დარბაზის გრძივი კედლების შუა ნაწილში წყვილი ორსაფეხურიანი პილასტრია, რომლებსაც ეყრდნობა კამარის საბჯენი თაღი. სამხრეთის  ფასადზე კარის ღიობი გადახურულია ნახევარწრიული ქვით, რომელსაც  პროფილირებული არქივოლტი აქვს შემოვლებული. მის შუა არეში გამოსახულია ტოლმკლავა ჯვარი. 

## ლიტერატურა
*  

## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
ქაქუთი (ქობულეთის მუნიციპალიტეტი)

**ქაქუთი**, *გაღმა ქაქუთი* — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფლები: ქაქუთი, აჭი, გოგმაჩაური, ნაცხავატევი). მდებარეობს მესხეთის ქედის დასავლეთით, მდინარე ჩოლოქის მარცხნივ, ზღვის დონიდან 320 მ., ქობულეთიდან 20 კმ. სოფელში დგას მართლმადიდებლური ეკლესია. 2014 წლის აღწერის მონაცემებით სოფელში ცხოვრობს 1211 კაცი.

## ისტორია
სახელწოდება ქაქუთი სავარაუდოდ სვანური წარმოშობისაა. ერთ-ერთი გადმოცემის მიხედვით კი გურიელებს ჰყავდათ ოდიშიდან დაქირავებული მეჯოგე გვარად ქაქუთია, რომელიც ამ ადგილებში აძოვებდა ნახირს. ისტორიულ წყაროებში ის მეზობელ სოფელ ჭანიეთზე უფრო ადრე მოიხსენიება. სოფელში აღმოჩენილი ბრინჯაოს ცულის პირი ინახება ოზურგეთის ისტორიულ მუზეუმში. ქაქუთი გამოღმა ქაქუთთან ერთად წარმოადგენდა ერთ სოფელს და შედიოდა ლიხაურის სასოფლო საზოგადოებაში. მდინარე ჩოლოქი მას ყოფდა გაღმა და გამოღმა ქაქუთად. სოფელი ორად გაიყო მას შემდეგ, რაც 1829 წელს ადრიანოპოლის საზავო ხელშეკრულებით ოსმალეთმა მიიღო ტერიტორია მდინარე ჩოლოქის სამხრეთით. სოფლები ერთმანეთთან დაკავშირებულია საცალფეხო ხიდით. 1854 წელს სოფლის მიდამოებში მოხდა ჩოლოქის ბრძოლა. 1898 წელს სოფელში გაიხსნა დაწყებითი სკოლა, რომელიც დღეს მოქმედებს როგორც საჯარო სკოლა. საბჭოთა პერიოდში განვითარებული იყო მეჩაიეობა და მეციტრუსეობა.

## დემოგრაფია
## იხილეთ აგრეთვე
*ქაქუთი (ოზურგეთის მუნიციპალიტეტი)

## ლიტერატურა
*

## სქოლიო
კატეგორია:ქობულეთის მუნიციპალიტეტის სოფლები
ქვედა დაგვა

**ქვედა დაგვა** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ბობოყვათის თემში (სოფლები: ბობოყვათი, ქვედა დაგვა). მდებარეობს მესხეთის ქედის დასავლეთ მთისწინეთში, მდინარე დეხვის ნაპირებზე, ზღვის დონიდან 180 მ. ბობოყვათიდან 3 კმ. 2014 წლის აღწერის მონაცემებით სოფელში ცხოვრობს 545 კაცი.

## დემოგრაფია
## სქოლიო
კატეგორია:ქობულეთის მუნიციპალიტეტის სოფლები
გოგმაჩაური

**გოგმაჩაური** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ქაქუთის ადმინისტრაციული ერთეულში (სოფლები: აჭი, გოგმაჩაური, ნაცხავატევი, ქაქუთი). 

მდებარეობს მესხეთის ქედის ჩრდილოეთ კალთაზე, მდინარე ჩოლოქის ზემო დინებაში, ზღვის დონიდან 380 მ., ქობულეთიდან 18 კმ., ქაქუთიდან 2 კმ. 2014 წლის აღწერის მონაცემებით სოფელში ცხოვრობს 53 კაცი. სოფლიდან არის ასასვლელი ელიას ციხეზე.

## ისტორია
ისტორიულად სოფელი ოზურგეთის მაზრის ლიხაურის სასოფლო საზოგადოებაში შედიოდა. 1930-იან წლებში ქობულეთის რაიონის ნაწილი გახდა. საბჭოთა პერიოდში განვითარებული იყო მეჩაიეობა. 

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
ნაცხავატევი

**ნაცხავატევი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ქაქუთის თემში (სოფლები: აჭი, გოგმაჩაური, ნაცხავატევი, ქაქუთი). მდებარეობს მესხეთის ქედის ჩრდილოეთით, მდინარე ჩოლოქის ზემო დინებაში, ზღვის დონიდან 400 მ., ქობულეთიდან 21 კმ. ოჩხამურიდან 16 კმ., ქაქუთიდან 4 კმ. 2014 წლის აღწერის მონაცემებით სოფელში ცხოვრობს 104 კაცი. სამხრეთიდან და სამხრეთ-აღმოსავლეთიდან ესაზღვრევა გოგმაჩაური, ჩრდილოეთიდან ქაქუთი, ხოლო დასავლეთიდან აჭი. სოფლიდან არის ასასვლელი ელიას ციხეზე.

## ისტორია
ისტორიულად სოფელი ოზურგეთის მაზრის ლიხაურის სასოფლო საზოგადოებაში შედიოდა. 1874 წელს სოფელში 7 კომლი ცხოვრობდა. სოფლის მოსახლეობა მთლიანად მუსლიმური იყო. 1930-იან წლებში ქობულეთის რაიონის ნაწილი გახდა.

## მოსახლეობა
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
ვარჯანაული (ქობულეთის მუნიციპალიტეტი)

**ვარჯანაული** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში (ჭახათის ადმინისტრაციული ერთეული). 

მდებარეობს მდინარე კინტრიშის ნაპირებზე, ზღვის დონიდან 350 მ-ზე, ქობულეთიდან 20 კმ-ში, ჭახათიდან 4 კმ-ში. 
სოფელში, მდ. კინტრიშზე შემონახულია შუა საუკუნეების თაღოვანი ხიდი. გადმოცემის თანახმად, აგებულია XVII საუკუნეში ადგილობრივი ფეოდალის თამაზოღლის (თამაზაშვილის) მიერ.

## ისტორია
1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 42 ადამიანს.
საბჭოთა პერიოდში განვითარებული იყო მეჩაიეობა. 2014 წლის აღწერის მონაცემებით სოფელში ცხოვრობს 7 კაცი. 

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
ზედა სამება

**ზედა სამება** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, სოფელ ქობულეთის ადმინისტრაციულ ერთეულში. 

მდებარეობს მდინარეების კინტრიშისა და კინკიშის წყალგამყოფ ქედზე, ზღვის დონიდან 150 მ-ზე, ქალაქ ქობულეთიდან 9 კმ-ში. საბჭოთა პერიოდში განვითარებული იყო მეჩაიეობა და მეციტრუსეობა. 2014 წლის აღწერის მონაცემებით სოფელში ცხოვრობს 597 კაცი.

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
ოხტომი

**ოხტომი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ჭახათის თემში (სოფლები: დიდვაკე, ვარჯანაული, კეჭიეთი, კობალაური, ოხტომი, ტყემაკარავი, ჭახათი, ხინოწმინდა). 2014 წლის აღწერის მონაცემებით სოფელში ცხოვრობს 121 კაცი.

## დემოგრაფია
## სქოლიო
კატეგორია:ქობულეთის მუნიციპალიტეტის სოფლები
კოხი

**კოხი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ქობულეთის თემში (სოფლები: ზედა სამება, კოხი, ქობულეთი). მდებარეობს მდინარე კინტრიშის ხეობაში, ზღვის დონიდან 160 მ. 2014 წლის აღწერის მონაცემებით სოფელში ცხოვრობს 599 კაცი.

## დემოგრაფია
## სქოლიო
კატეგორია:ქობულეთის მუნიციპალიტეტის სოფლები
ქვედა სამება (ქობულეთის მუნიციპალიტეტი)

**ქვედა სამება** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ხუცუბნის თემში (სოფლები: ნაკაიძეები, ქვედა სამება, ხუცუბანი). მდებარეობს მდინარე კინტრიშის მარცხნივ, ზღვის დონიდან 70 მ, ქობულეთიდან 7 კმ. 2014 წლის აღწერის მონაცემებით სოფელში ცხოვრობს 929 კაცი.

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
გვარა (ქობულეთის მუნიციპალიტეტი)

**გვარა** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფლები: გვარა, ქვედა კონდიდი). მდებარეობს ქობულეთის დაბლობზე, ზღვის დონიდან 20 მ, ქობულეთიდან 9 კმ. 

## ისტორია
1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 45 ადამიანს.

საბჭოთა პერიოდში განვითარებული იყო მეჩაიეობა, შედიოდა ხუცუბნის სასოფლო საბჭოში. 2014 წლის აღწერის მონაცემებით სოფელში ცხოვრობს 1089 კაცი.

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
ქობულეთი (ქობულეთის მუნიციპალიტეტი)

**ქობულეთი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფლები: ქობულეთი, ზედა სამება, კოხი). მდებარეობს მესხეთის ქედის დასავლეთ მთისწინეთში, მდინარე კინტრიშის ნაპირებზე, ზღვის დონიდან 120 მ, ქობულეთიდან 15 კმ. 

## ისტორია
1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 81 ადამიანს.
საბჭოთა პერიოდში განვითარებული იყო მეჩაიეობა და მეციტრუსეობა. 2014 წლის აღწერის მონაცემებით სოფელში ცხოვრობს 2077 კაცი.

## დემოგრაფია
## ისტორიული ძეგლები
სოფელში აღმოჩენილია ნეოლითის ხანის არქეოლოგიური ძეგლი. სოფელში დგას XIX საუკუნის თაღოვანი ხიდი, რომელიც ამჟამადაც ასრულებს ხიდის ფუნქციას.

## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
რუსეთის სამეფო

**რუსეთის სამეფო** () — სახელმწიფო, რომელიც არსებობდა 1547 წლიდან 1721 წელს იმპერიად გამოცხადებამდე.

## ისტორია 
### მესამე რომის თეორია 
### ივანე მრისხანეს მმართველობა
### ბორის გოდუნოვის მმართველობა 
### ბნელი დრო
### პეტრე დიდის მმართველობა (იმპერიად გარდაქმნა) 
## ადმინისტრაციული დაყოფა 
## არმია და ფლოტი 
## ეკონომიკა 
## რელიგია 
## რუსეთის ცარები 
thumb|350px|right|«მოსკოვის სამთავრო და რუსეთის სამეფოи». (1715)
* ივანე IV 1547—1584
* სიმონ ბეკბულატოვის ძე 1575—1576 (ფორმალურად)
* თედორე I 1584—1598
* ბორის გოდუნოვი 1598—1605
* თედორე II (რუსეთი) 1605
* ცრუ დიმიტრი I 1605—1606
* ვასილ IV 1606—1610
* ვლადისლავ IV 1610—1612(ფორმალურად)
* მიხეილ I რომანოვი 1613—1645
* ალექსეი I 1645—1676
* თედორე III 1676—1682
* სოფია ალექსანდრეს ასული 1682—1689
* ივანე V 1682—1696
* პეტრე I დიდი 1682—1721

## რესურსები ინტერნეტში 
* რუსეთი 1508-1598 წლებში 
* ივანე მრისხანე
* Челобитные Ивана Пересветова 
* Игорь СЕМЁНОВ к.и.н. ОХОТА В ПОСОЛЬСКОМ ОБЫЧАЕ КРЕМЛЯ XV—XVII ВЕКОВ//Журнал «Родина», № 8, 2008
* Стеран ШАМИН Первые регулярные почты в России//Журнал «Родина», 12/2001
* Сигурд Шмидт, д.и.н. В некотором царстве, в некотором государстве…//Журнал «Родина»,12/2004
* Александр Шишков, к.и.н. Очищение от Смуты//Журнал «Родина»

კატეგორია:რუსეთის ისტორია
კატეგორია:ისტორიული სახელმწიფოები
კატეგორია:ყოფილი სლავური სახელმწიფოები
7 (EP)

***7***  — ირლანდიური როკ-ჯგუფ U2-ს EP, რომელიც გამოვიდა 2002 წელს. მასში შეტანილი იქნა ალბომის ''All That You Can't Leave Behind'' პერიოდის სიმღერები და B-მხარეები სხვადასხვა სინგლიდან.

## სიმღერების სია
## პერსონალი 
* ბონო – ვოკალი
* The Edge – გიტარა, კლავიშები, ვოკალი
* ადამ კლეიტონი – ბას გიტარა
* ლარი მალენი – დასარტყმელი საკრავები, პერკუსია

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:U2-ს კომპილაციური ალბომები
კატეგორია:2002 წლის კომპილაციური ალბომები
კატეგორია:Interscope Records-ის ალბომები
კატეგორია:ალბომები სტივ ლილიუაიტის პროდიუსერობით
კატეგორია:2002 წლის EP-ები
კატეგორია:U2-ს EP-ები
კატეგორია:ალბომები ნაიჯელ გოდრიჩის პროდიუსერობით
კატეგორია:ალბომები ბრაიან ინოს პროდიუსერობით
გვარა

საკუთარი სახელი **გვარა** შეიძლება აღნიშნავდეს:

* გვარა — სოფელი ქობულეთის მუნიციპალიტეტში
* გვარა — სოფელი ხელვაჩაურის მუნიციპალიტეტში
კეჭიეთი

**კეჭიეთი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ჭახათის თემში. მდებარეობს მდინარე კინტრიშის მარცხნივ, ზღვის დონიდან 300 მ., ქობულეთიდან 17 კმ., ჭახათიდან 1 კმ. 

## ისტორია
იხსენიება როსტომ გურიელის სიგელში. 1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 150 ადამიანს.
საბჭოთა პერიოდში განვითარებული იყო მეჩაიეობა, მეციტრუსეობა, მეხილეობა. 2014 წლის აღწერის მონაცემებით სოფელში ცხოვრობს 78 კაცი.

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
ქვედა კონდიდი

**ქვედა კონდიდი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, გვარას თემში (სოფლები: გვარა, ქვედა კონდიდი). მდებარეობს მესხეთის ქედის დასავლეთით, მდინარე კინტრიშის მარჯვნივ, ზღვის დონიდან 80 მ. 2014 წლის აღწერის მონაცემებით სოფელში ცხოვრობს 320 კაცი.

## დემოგრაფია
## სქოლიო
კატეგორია:ქობულეთის მუნიციპალიტეტის სოფლები
ალამბარი

**ალამბარი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფლები: ალამბარი, ზედა კონდიდი). მდებარეობს მდინარე აჭყვის მარცხნივ, ზღვის დონიდან 60 მ, ქობულეთიდან 14 კმ. 2014 წლის აღწერის მონაცემებით სოფელში ცხოვრობს 1837 კაცი.

## ისტორია
XV-XVI საუკუნეებში ალამბარი წარმოადგენდა გურიის სამთავროს ცენტრს და მთავრის რეზიდენციას. ვახუშტი ბატონიშვილის ცნობით აქ ჰქონდათ სასახლე გურიელებს. XVII საუკუნის შუიდან XVIII საუკუნის 70-იან წლებამდე წარმოადგენდა თავდგირიძეების საკუთრებას.

1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 426 ადამიანს.

საბჭოთა პერიოდში შედიოდა მუხაესტატეს სასოფლო საბჭოში, განვითარებული იყო მეჩაიეობა და მეციტრუსეობა.

## დემოგრაფია
## ციხე
სოფელში, „ციხისყელად“ წოდებულ მთაზე დგას XVIII საუკუნის ციხის ნანგრევები. ციხე ეკუთვნოდა მამუკა თავდგირიძეს, რის გამოც მას მამუკას ციხე დაერქვა. ციხე დაინგრა 1959 წლის მიწისძვრის დროს. შემორჩენილია მხოლოდ სამხრეთ-აღმოსავლეთის კედელი, რომლის სიმაღლე სამ მეტრს აღწევს. შემორჩენილ ნანგრევს კოშკის ფორმა აქვს და მისი ფართობი 47 მ²-ს შეადგენს.

## ეკლესია
სოფელში იდგა წმინდა გიორგის სახელობის ეკლესია. ადგილობრივი მოსახლეობა მას შუშანეთის წმინდა გიორგის უწოდებდა. ეკლესია ქვისგან იყო აგებული. 1891 წელს ზაქარია ჭიჭინაძეს იგი დანგრეული დახვდა.

## ლიტერატურა
*

## სქოლიო
კატეგორია:ქობულეთის მუნიციპალიტეტის სოფლები
დაგვა

**დაგვა** (ყოფ. *ზედა დაგვა*) — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში. 

მდებარეობს მესხეთის ქედის დასავლეთ მთისწინეთში, მდინარე დეხვის ნაპირებზე, ზღვის დონიდან 200 მ-ზე, ქობულეთიდან 9 კმ დაშორებით. 2014 წლის აღწერის მონაცემებით სოფელში ცხოვრობს 2032 კაცი. სოფელში არის მიკროტუფობრექჩიის საბადო.

## ისტორია
1890 წელს სოფელში გაიხსნა სასწავლებელი. 1905 წლის 4 სექტემბერს სოფელში შედგა გურიის რესპუბლიკის სასამართლო პროცესი იმავე წლის 5 აგვისტოს ჯუმათის მონასტრის ძარცვის საქმეზე დამნაშავეთა გასასამართლებლად. პროცესს დაახლოებით 3-4 ათასი კაცი და ქალი დაესწრო..

საბჭოთა პერიოდში ეწოდებოდა ზედა დაგვა და შედიოდა ბობოყვათის სასოფლო საბჭოში, განვითარებული იყო მეჩაიეობა და მეციტრუსეობა.

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
ნიკარაგუის ეროვნული ასამბლეა

**ეროვნული ასამბლეა** — ნიკარაგუის საკანონმდებლო ორგანო. 

## შემადგენლობა 
ნიკარაგუის ეროვნული ასამბლეა არის ერთპალატიანი საკანონმდებლო ორგანო, შედგება 92 დეპუტატისგან. ამათგან 90 კომპლექტდება პირდაპირი არჩვენებითა და პროპორციული წარმომადგენლობით: 20 ეროვნული და 70- ნიკარაგუის დეპარტამენტებისა და ავტონომიური რეგიონების წარმომადგენლები. დარჩენილი ორი კანდიდატი კი არ ირჩევა-ერთს ნიშნავს პრეზიდენტი, მეორეს კი არჩევნებში დამარცხებული პრეზიდენტობის კანდიდატი, რომელიც მეორე ადგილზე გავიდა ხმათა რაოდენობით. ეროვნულ ასამბლეას ირჩევენ ხუთი წლის ვადით. 

ეროვნულ ასამბლეაში ასარჩევად კანდიდატი უნდა ასრულებდეს შემდეგ მოთხოვნებს. (ნიკარაგუის კონსტიტუცია. მ. 134)

* ნიკაარგუელი ეროვნების. თუ ისინი სხვა ეროვნების არიან, მაშინ არჩევნებამდე ოთხი წლით ადრე უნადა თქვას უარი უცხო ქვეყნის მოქალაქეობაზე. 
* უნდა ასრულებდეს პოლიტიკურ და სამოქალაქო წესებს. 
* 21 წლის მაინც უნდა იყოს.
* ბოლო ოთხი წლის განმავლობაში მუდმივად უნდა ეცხოვრა ქვეყანაში(არ ეხებათ დიპლომატიური კორპუსისა და საერთაშორისო ორგანიზაციების მუშაკებს და იმათ ვინც საზღვარგარეთ იყო განათლების მისაღებად).
* უნდა იყოს დაბადებული იმ დეპარტამენტში ან ავტონომიურ რეგიონში, რომლის წარმომადგენლობაც სურს, ან არჩევნებამდე მინიმუმ ორი წელი უნდა ეცხოვრა. 
  
## რესურსები ინტერნეტში 
* National Assembly of Nicaragua

კატეგორია:ნიკარაგუის პოლიტიკა
ნიკარაგუის ვიცე-პრეზიდენტი

**ნიკარაგუის ვიცე-პრეზიდენტი** არის თანამდებობით მეორე პოლიტიკური ფიგურა ქვეყანაში. მიმდინარე კონსტიტუციის თანახმად იგი ირჩევა იმავე წესით რა წესითაც ირჩევენ ნიკარაგუის პრეზიდენტს. 

მოცემულია ნიკარაგუის ვიცე-პრეზიდენტების არასრული სია:

  

## რესურსები ინტერნეტში
*  Vicepresidency 

კატეგორია:ნიკარაგუის ვიცე-პრეზიდენტები
ნიკარაგუის მუნიციპალიტეტები

thumb|right|300px|ნიკარაგუის მუნიციპალიტეტები
**ნიკარაგუის დეპარტამენტები** იყოფა შემდეგ მუნიციპალიტეტებად:
* აკოიაპა
* ალამიკამბა
* ალტაგრასია
* აუაია
* აულოვერი
* ბაკა
thumb|right|300px|ნიკარაგუის ქალაქები 20, 000-ზე მეტი მოსახლეობით (1995)
* ბარა დე რიო მაის
* ბელენი
* ბილვსკარმა
* ბლუეფილდსი
* ბოკაი
* ბუმბონა
* გრანადა
* დაკურა
* დარილო
* დირიამბა
* ელ-ბლუფი
* ელ კასტილო ელ ჩილამატე
* ელ რამა
* ელ სალტო
* ელ საუკე
* ელ ტანკე
* ელ ჩილე
* ელ ხიკარალი
* ელკეპულასი
* ესტელი
* ვილა სანდინო
* ვასპამი
* ვავასანგი
* კაბო გრასიას ა დიოსი
* კაბრილი
* კამა
* კარდენასი
* კარატა
* კარავალა
* კიავასი
* კოკაბილა
* კონდეგა
* კორინთო
* კუკალაია
* ლა კონსტანსია
* ლა ფე
* ლა ლუსი
* ლა პას სენტო
* ლა როსიტა
* ლა ვირჯენი
* ლაგუნა ლა პერლასი
* ლაგუნა ლა ვოუნტა
* ლეონი
* ლისუსი
* ლიმბაიკა
* მანივალტა
* მანაგუა
* მასაია
* მატაგალპა
* მატიგუასი
* მორიტო
* მუელე დე ლოს ბუეიესი
* მიუ მიუ
* ნაგაროტე
* ნანდაიმე
* ნაუავასი
* ნინაიერი
* ოკოტალი
* პენიას ბლანკასი
* პიკაპიკა
* პოტოსი
* როსა რედონდა
* პრინსაპოლკა
* პუერტო არტურო
* პუერტო კაბესასი
* პუერტო სანდინო
* პუერტო ისაბელი 
* პუერტო დიასი
* რაიტი
* რიო ბლანკო
* რივასი
* როსიტა
* სან კარლოსი
* სან ხუან დე ლიმასი
* სან ხოსე დელ ბოკაი
* სან ხუან დელ დური
* სან მიგელიტო
* სან ნიკოლასი
* სან რაფაელ დელ სური
* სან უბალდო
* სანგ სანგი 
* სანტა მარია 
* საბაკო
* სილენსიო
* სინსინი
* სიუდად დარიო
* სიუნა
* ტასბაპაუნი
* ტელიკა
* ტარაბონა
* ტიპილმა
* ტიპიტაპა
* ტუაპი
* ტუმა-ლა დალია
* ტუნკი
* უნა
* ჩინანდეგა
* ჩიჩიგალპა
* ხალაპა
* ხინოტეგა
* ხინოტეპე
* ხუიგალპა

კატეგორია:ნიკარაგუის მუნიციპალიტეტები
Muse-ის დისკოგრაფია

აქ წარმოდგენილია ჯგუფ Muse-ის სრული დისკოგრაფია.

## სტუდიური ალბომები
## საკონცერტო ალბომები
## კრებულები
## EP დისკები
## დემო ჩანაწერები
## სინგლები
### ჩარტებში პოპულარული სხვა სიმღერები
## ფილმები
## მუსიკალური ვიდეოები
## სხვა
კატეგორია:Muse
კატეგორია:როკ-ჯგუფების დისკოგრაფიები
თამარ აბაკელიას ქუჩა

**თამარ აბაკელიას ქუჩა** — ქუჩა თბილისში, მთაწმინდის რაიონში (მთაწმინდა), მტკვრის მარჯვენა სანაპიროზე, მთაწმინდის ფერდობზე. მისასვლელი ძმები ზუბალაშვილების ქუჩიდან.

ქუჩა წარმოიქმნა  XIX საუკუნეში. 1867  წელს  ეწოდა არსენალის შესახვევი, 1897   — მცირე სასამართლოს ქუჩა, 1923 წ. — ტრიბუნალის შესახვევი. 1953 წ. ქუჩას მიენიჭა ხელოვან თამარ აბაკელიას სახელი, რომელიც აქ ცხოვრობდა. ქუჩაზე მდებარე XX  საუკუნის დასაწყისის საცხოვრებელი სახლები შეტანილია თბილისის ისტორიულ-არქიტექტურულ ძეგლთა ნუსხაში.

## ლიტერატურა 
კატეგორია:ძველი თბილისი
აბაკელია
The Resistance (ალბომი)

***The Resistance*** — ჯგუფ Muse-ის მეხუთე სტუდიური ალბომი. იგი გამოვიდა 2009 წლის 13 სექტემბერს. ალბომის პროდიუსერი და მიქსის ავტორია მარკ სტენტი.

## კონცეფცია 
ალბომი ეფუძნება ჯორჯ ორუელის რომანის 1984 მოვლენებს. სიმღერებში ჟღერს უინსტონისა და ჯულიას, წიგნის მთავარი გმირების ფიქრები. მაგალითად, სიმღერაში Resistance მეთიუ ბელამი მღერის „you'll wake the Thought Police“ (შენ გააღვიძებ ფიქრების პოლიციას). ამ სტრიქონში პირდაპირი კავშირია წიგნის იმ ფრაგმენტთან, სადაც უინსტონი და ჯულია უკანონო კავშირში შედიან ერთმანეთთან და ეშინიათ, რომ მათ პოლიცია დაიჭერს.

## შექმნა 
ალბომის სათაური ცნობილი გახდა ჯგუფის საიტიდან სერვისში Twitter, 2009 წლის 22 მაისს. ცნობილი გახდა ერთ-ერთი სიმღერის სახელიც - United States of Eurasia - ყოველ შემთხვევაში, ჯგუფის თაყვანისმცემლებმა ის შეამჩნიეს ერთ-ერთ სურათზე, რომელზეც გამოსახული იყო ნოტების ფურცელი სტუდიიდან. ჰოვარდის მხრიდან ინფორმაცია ალბომის გამოცემის შესახებ დადასტურდა. 1 ივნისს ინფორმაციის გავრცელება გაგრძელდა და ცნობილი გახდა, რომ ჯგუფი ალბომის მხარდასაჭერ ტურსაც გამართავდა.

16 ივნისს დადასტურდა, რომ ალბომი გამოვიდოდა 14 სექტემბერს. 3 ივლისს Muse-ის Twitter-გვერდზე დაიწყო ალბომის სიმღერების სახელების დამატებაც, რაც ამავე დღეს დასრულდა. 14 ივლისს Muse-მა განაცხადა, რომ პირველი სინგლი ალბომიდან იქნებოდა Uprising.

2009 წლის 17 აგვისტოს სერვისზე iTunes გამოქვეყნდა ყველა სიმღერის 30 წამიანი ნაწყვეტები.

2009 წლის 7 სექტემბერს ჯგუფის ოფიციალურ საიტზე მოსასმენად განთავსდა სიმღერის Undisclosed Desires სრული ვერსია. 10 სექტემბრიდან მთლიანი ალბომი განთავსდა გამოცემის The Guardian ოფიციალურ საიტზე.

9 სექტემბერს ცნობილი გახდა, რომ The Resistance ასევე გამოვიდოდა iTunes-ის სერვისის მეშვეობით ფორმატში iTunes LP - ალბომის, დამატებითი ვიდეორგოლებისა და ანიმაციური დამატებების ერთიანი პაკეტის სახით. სექტემბერში ასევე ცნობილი გახდა, რომ I Belong to You შევიდოდა ფილმში „ბინდის საგა: ახალი მთვარე“. ფილმის წინა ნაწილში, „ბინდი“, უკვე მოხვდა Muse-ის სხვა სიმღერა - Supermassive Black Hole. „ახალი მთვარის“ ვერსიაში I Belong to You წარმოდგენილია დამატებითი გიტარის პარტიებით და ამოღებულია ნაწილი  'Mon cœur s'ouvre à ta voix'.

ალბომის ინსტრუმენტული ვერსია ასევე ვრცელდება ინტერნეტ-ქსელში.

2010 წლის იანვარში Resistance გამოვიდა ალბომის მესამე სინგლის სახით, ხოლო 2010 წლის აპრილში - მეოთხე სინგლი Exogenesis: Symphony.

## სიმღერების სია 
## პერსონალი 
* მეთიუ ბელამი - ვოკალი, გიტარები, ფორტეპიანო, სინთეზატორები, პროდიუსერი
* კრისტოფერ უოლსტენჰოლმი - ბას გიტარა, ვოკალი, პროდიუსერი
* დომინიკ ჰოვარდი - დასარტყმელი საკრავები, დრამ მანქანა, პერკუსია

## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## სქოლიო
კატეგორია:Muse-ის ალბომები
კატეგორია:2009 წლის ალბომები
კატეგორია:კონცეპტუალური ალბომები
კატეგორია:გრემის ჯილდო საუკეთესო როკ-ალბომისთვის
ტეიდეს ეროვნული პარკი

thumb|250px|ტეიდეს ეროვნული პარკი

**ტეიდეს ეროვნული პარკი** () — ეროვნული პარკი კუნძულ ტენერიფეზე (კანარის კუნძულები, ესპანეთი). დაარსდა 1954 წელს. არის ყველაზე დიდი და ძველი ეროვნული პარკი კანარის კუნძულებზე. პარკის ტერიტორიაზეა  მთა ტეიდე (3718 მ; კანარის კუნძულების უმაღლესი მწვერვალი). 2007 წლის 28 ივნისს იუნესკომ შეიტანა მსოფლიო მემკვიდრეობის  ძეგლების სიაში.  

## რესურსები ინტერნეტში 
* ტეიდე, კულტურული მემკვიდრეობის ძეგლი

კატეგორია:ესპანეთის ეროვნული პარკები
კატეგორია:მსოფლიო მემკვიდრეობის ძეგლები ესპანეთში
კატეგორია:1954 წელს დაარსებული დაცული ტერიტორიები
კუენკა

ტოპონიმი **კუენკა** შეიძლება აღნიშნავდეს:

* კუენკა — ქალაქი ესპანეთში;
* კუენკა — ქალაქი ფილიპინებში;
* კუენკა — ქალაქი ეკვადორში;
* კუენკა — პროვინცია ესპანეთში;
კუენკა (ესპანეთი)

**კუენკა** () — ქალაქი ესპანეთში, კასტილია-ლა-მანჩას ავტონომიურ რეგიონში. კუენკას პროვინციის ადმინისტრაციული ცენტრი.

## ისტორია 
მდინარეების ხუკარისა და უეკარის ხეობებს შორის ჩვენი ერის დასაწყისში ცხოვრობდა კელტური მოსახლეობა, სულ მალე იგი დაიკავეს რომაელებმა, ხოლო 711 წელს აღნიშნული ტერიტორია უკვე არაბების ხელშია.

1996 წელს ქალაქი შეიტანეს იუნესკოს კულტურული მემკვიდრეობის ძეგლების სიაში.

## ღირსშესანიშნაობები 
ძირითადი ღირსშესანიშნაობები მდებარეობს ქალაქის ძველ ნაწილში:

* პლასა მაიორი () - ქალაქის ძველი უბნის მთავარი მოედანი.
* გოთიკური საკათედრო ტაძარი () - პლასა მაიორზე.
* საპისკოპოსო სასახლე (XVI—XVIII სს.)
* აბსტრაქტული ხელოვნების მუზეუმი. 
* კუენკას ისტორიის მუზეუმი.
* სან-პედროს მონასტერი
* სან-პანტალეონის ეკლესია
* სან ფელიპე ნერის ეკლესია ()...

## გალერეა 

სურათი:Torre Mangana.jpg|მანიანას კოშკი
სურათი:Cuenca_Catedral_de_Cuenca.jpg|საკათედრო ტაძარი
სურათი:A Black and White Photo of the Cuenca Cathedral in Spain.jpeg|საკათედრო ტაძარი
სურათი:Hoz del Huecar.jpg|ქალაქის პანორამა
სურათი:Cuenca-panoramica4.JPG|პანორამა

## რესურსები ინტერნეტში 
* კუენკას ფოტოგრაფია
* გზამკვლევი. კუენკა. ფოტო
* საგაზეთო სტატია ციკლიდან 'უცნობი ესპანეთი'
* ქალაქის ყველა ღირსშესანიშნაობა 

კატეგორია:მსოფლიო მემკვიდრეობის ძეგლები ესპანეთში
კატეგორია:კასტილია-ლა-მანჩის ქალაქები
კატეგორია:კუენკის მუნიციპალიტეტები
ესპანეთის ქალაქები

**ესპანეთის ქალაქები** - სიაში მოყვანილია ესპანეთის ყველა ქალაქი, რომელთა მოსახლეობის რაოდენობაც აჭარბებს 200 000 ადამიანს (2005 წლის მონაცემებით).

## ცხრილი 
## რესურსები ინტერნეტში
* სტატისტიკის ეროვნული ინსტიტუტი 

*
ხუცუბანი

**ხუცუბანი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში. თემის ცენტრი (სოფლები: ხუცუბანი, ნაკაიძეები, ქვედა სამება). 

## გეოგრაფია
მდებარეობს ქობულეთის დაბლობზე, მდინარე კინტრიშის ნაპირზე, ზღვის დონიდან 50 მ., ქობულეთიდან 6 კმ. სოფელში აბანოს ღელეზე გამოვლენილია გოგირდწყალბადიანი, ქლორიდულ-ჰიდროკარბონატული და ნატრიუმიან-კალციუმიანი მინერალური წყალი, დებეტი 2000 ლ/დ.

სოფელი მდინარის მარჯვენა სანაპიროზე მდებარეობს და უმთავრესად დაქანებულ ფერდობზეა გაშენებული. მდინარე კინტრიშის მარცხენა მხრიდან ხუცუბანს სოფელი სამება ესაზღერება, ჩრდილოეთიდან სოფელი გვარა და პატარა მდინარე აჭვყა; აღმოსავლეთით – სოფელი ქობულეთი, დასავლეთით კი ნაკაიძეების უბანი, ნასაყდრალ თეთროსანის მიდამოების ჩათვლით.

ხუცუბანი მთლიანად ღიაა მავი ზღვისპირეთიდან. ზღვიდან მონაბერი ორთქლით ნაჯერი ქარები ატმოსფერულ ნალექებს იწვევს. წლიური ნალექი აქ 2365 მმ აღემატება.

## ისტორია
სოფელში აღმოჩენილია ნეოლითის ხანის არქეოლოგიური ძეგლი. 

1878 წლის 18 იანვარს რუსეთ-ოსმალეთის ომის დროს სოფლის ტერიტორიაზე გაიმართა ბრძოლა რუსეთისა და ოსმალეთის იმპერიების ჯარებს შორის. სოფლის ტერიტორიაზე აღმართულია რუსთა და ქართველთა საძმო სასაფლაოები. ერთი მათგანი კავკასიის მე-2 მსროლელთა ბატალიონის 76 წევრისაა, ხოლო მეორე — გურიის დრუჟინის 38 მებრძოლისა. ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 354 ადამიანს.

საბჭოთა პერიოდში მოქმედებდა ჩაის ფაბრიკა და ციტრუსების შემფუთავი ქარხანა.

## თეთროსნის მონასტერი
ხუცუბნისა და გვარას საზღვარზე იდგა „თეთროსნის მონასტერი“. ტაძარი ცნობილი იყო მთელ გურიაში და განსაკუთრებით ქვემო გურიაში. XVI საუკუნეში აქ გადაწერეს დავითნი, რომელიც „თეთროსნის დავითნის“ სახელით არის ცნობილი. მისი გადამწერი იყო გერმანოზ კალიგრაფი. ტაძარი წაართვეს გურიას დაახლოებით 1728 წელს. მისი ღვთისმშობლის მდიდრული ხატი ინახებოდა აკეთის მაცხოვრის სახელობის ეკლესიაში.

## ტოპონიმები
სოფელში დაფიქსირებული ტოპონიმებია თეთროსანი, საქათმია,შუბალაური, კოკოტია, ობოდირი, კოჩალია, ბნელიღელე, ურიების სასაფლაო, სახტარი, გაძირულა, საქორია, მუქიბისეული, სათიკნეა, აბანოღელე, თაგვეთი, გორდელაძნების ოჯახი, ბოხვაური, ყადეს ეზო,  ჯეფირი, ქარმანაული, წყალთაშვა, გენერლის საფლავი (1877--1878 წლების ომში დაღუპულ მეომართა სასაფლაო), ნაურვალი, ურიის ღელე,  მაჭახლები, აშორეს ღელე, ნამპედლები.

## დემოგრაფია
2014 წლის აღწერის მონაცემებით სოფელში ცხოვრობს 3483 კაცი.

## ლიტერატურა
*

## სქოლიო
კატეგორია:ქობულეთის მუნიციპალიტეტის სოფლები
ზედა კონდიდი

**ზედა კონდიდი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ალამბარის ადმინისტრაციულ ერთეულში. 

მდებარეობს მესხეთის ქედის დასავლეთ მთისწინეთში, ზღვის დონიდან 200 მ-ზე, ქობულეთიდან 7 კმ-ში. საბჭოთა პერიოდში შედიოდა მუხაესტატეს სასოფლო საბჭოში და განვითარებული იყო მეჩაიეობა და მეციტრუსეობა. 2014 წლის აღწერის მონაცემებით სოფელში ცხოვრობს 308 კაცი.

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
განძი (1961 წლის ფილმი)

**განძი** — 1961 წლის ქართული საბჭოთა ფილმი, გადაღებული რეჟისორ რევაზ ჩხეიძის მიერ. პირველი ჩვენება საკავშირო ეკრანებზე შედგა 1961 წლის 14 ნოემბერს. გადაღებულია დემნა შენგელაიას ამავე სახელწოდების მოთხრობის მიხედვით. 

## რესურსები ინტერნეტში 
* 

კატეგორია:სსრკ-ის ფილმები
კატეგორია:ქართულენოვანი ფილმები
კატეგორია:1961 წლის ქართული ფილმები
კატეგორია:რეზო ჩხეიძის ფილმები
კატეგორია:კინოსტუდია ქართული ფილმი
კატეგორია:ქართულ მოთხრობებზე დაფუძნებული ფილმები
თოჯინები იცინიან

***თოჯინები იცინიან*** — რეჟისორ ნიკოლოზ სანიშვილის 1962 წლის ქართული საბჭოთა ფილმი. პირველი ჩვენება საკავშორო ეკრანებზე შედგა 1964 წელს.

## სიუჟეტი 
მელიტონ ბელთაძის ერთადერთ ვაჟს რეზიკოს ოპერის მომღერლობის არც ნიჭი აქვს, არც სურვილი, მაგრამ ბებიისა და დედის ხათრით კონსერვატორიაში აბარებს. რეზიკოს პირველივე გამოცდაზე ჩაჭრას მამა-შვილი შინაურებს ვერ უმხელს. მელიტონი გასაჭირს თავის მეგობარს, სათამაშოების ფაბრიკის დირექტორს შესჩივლებს და შვილის დროებით სამუშაოდ მიღებას თხოვს. ფაბრიკაში რეზიკოს ნამდვილი ნიჭი ვლინდება, მისი გაკეთებული შესანიშნავი თოჯინები სწრაფად იპყრობს ყურადღებას. ფაბრიკაში შემთხვევით მოხვედრილი ახალგაზრდა თავის მოწოდებასთან ერთად აქ პირველ სიყვარულსაც იპოვის.

## რესურსები ინტერნეტში
* 

კატეგორია:სსრკ-ის ფილმები
კატეგორია:ქართულენოვანი ფილმები
კატეგორია:1962 წლის ქართული ფილმები
კატეგორია:ნიკოლოზ სანიშვილის ფილმები
კატეგორია:კინოსტუდია ქართული ფილმი
ხარამა

**ხარამა** () — მდინარე ესპანეთში, სათავეს იღებს ცენტრალურ კორდილიერაში და ერთვის მდინარე ტახოს ქალქ არანხუესთან. სიგრძე 190 კმ. აუზის ფართობი 2119 კმ2.

## რესურსები ინტერნეტში 
* Información sobre el Jarama en web de la Comunidad de Madrid 
* Información sobre el Jarama en elsoto.org 
* El Jarama en la guerra civil española

კატეგორია:ესპანეთის მდინარეები
ეგა (მდინარე)

**ეგა** () — მდინარე ჩრდილოეთ ესპანეთში, სათავეს იღებს ალავის პროვინციის ტერიტორიაზე  და ერთვის მდინარე ებროს. მდინარეზე მდებარეობს ქალაქი ესტელია. სიგრძე 113 კმ. აუზის ფართობი 1497 კმ².

## რესურსები ინტერნეტში 
* Rivers of Spain 

კატეგორია:ესპანეთის მდინარეები
ნოგერა-რიბაგორსანა

**ნოგერა-რიბაგორსანა** () — მდინარე ჩრდილოეთ ესპანეთში, სათავეს იღებს პირენეის მთებში. ერთვის მდინარე სეგრეს. წარმოადგენს საზღვარს კატალონიასა და არაგონს შორის. სიგრძე 133 კმ., აუზის ფართობი 2400 კმ².

## რესურსები ინტერნეტში 
* Rivers of Spain 

კატეგორია:ესპანეთის მდინარეები
პავლე I (კონსტანტინოპოლის პატრიარქი)

**პავლე I** () - კონსტანტინოპოლის არქიეპისკოპოსი  337-339, 341-342 და 346-350 წწ. და მართლმადიდებელი ეკლესიის წმინდანი, ხსენების დღე არის ძველი სტილით 6 ნოემბერი, ახალი სტილით - 19 ნოემბერი. პატრიარქად აირჩიეს წმინდა ალექსანდრეს  გარდაცვალების შემდეგ, როდესაც კვლავ იფეთქა არიანელთა ერესმა. კრებას, რომელსაც ახალი პატრიარქი უნდა აერჩია, მრავალი არიანელი ესწრებოდა. ისინი მღვდელმთავარ პავლეს კანდიდატურის წინააღმდეგნი იყვნენ, მაგრამ ხმების უმრავლესობა მართლმადიდებლებმა მოიპოვეს. იმპერატორი კონსტანტინე II (337-361), რომელიც რომის იმპერიის აღმოსავლეთ ნაწილს განაგებდა, არიანელი იყო. პატრიარქის არჩევნების დროს იგი კონსტანტინოპოლში არ იმყოფებოდა. როდესაც ჩავიდა, მან მოიწვია ახალი კრება, რომელმაც მღვდელმთავარი პავლე ხარისხაყრილად გამოაცხადა და დედაქალაქიდან განდევნა, მის ნაცვლად კი არიანელი ევსები ნიკომედიელი აღასაყდრეს. პატრიარქმა პავლემ რომს მიაშურა, სადაც თავშესაფარი პოვეს ევსების მიერ განდევნილმა სხვა მართლმადიდებელმა ეპისკოპოსებმაც.

ევსები დიდხანს არ დარჩენილა საპატრიარქო ტახტზე. მისი გარდაცვალების შემდეგ მღვდელმთავარი პავლე კონსტანტინოპოლში დაბრუნდა. სამწყსო სიყვარულით შეეგება ნეტარს, მაგრამ კონსტანტინეს დევნამ იგი აიძულა, კვლავ რომს დაბრუნებოდა.

იმპერატორმა კონსტანსმა (337-350) თავის აღმოსავლელ თანამმართველ კონსტანციუსს წერილით მიმართა, დევნილი მღვდელმთავარი კათედრაზე დაებრუნებინა. წმინდა პავლე საპატრიარქო საყდარში დააბრუნეს, მაგრამ მალე, სამეფო კარზე მომხდარი გადატრიალების დროს, მართლმადიდებელთა ქომაგი კეთილმსახური იმპერატორი კონსტანტი მოღალატურად მოკლეს. ამის შემდეგ მღვდელმთავარი პავლე კვლავ განდევნეს დედაქალაქიდან და სომხეთის ქალაქ კუკუზოში გადასახლეს, სადაც იგი მოწამეობრივად აღესრულა: როდესაც პატრიარქი საღვთო ლიტურგიას აღასრულებდა, არიანელები ტაძარში შეიჭრნენ და წმიდანი ომოფორით მოახრჩვეს. ეს მოხდა 350 წელს. 381 წელს წმიდა იმპერატორმა თეოდოსი დიდმა (379-395) ნეტარი აღმსარებლის უხრწნელი ნაწილები პატივით გადააბრძანა კონსტანტინოპოლში. 1326 წელს სიწმიდე ვენეციაში გადაასვენეს.

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:წმინდანები
კატეგორია:გარდაცვლილი 350
კატეგორია:კონსტანტინოპოლის არქიეპისკოპოსები
კატეგორია:დაბადების წელი უცნობია